Es presenta la XXVI edició de Quaderns d'Investigació d'Alaquàs
06/09/2006 12:29:00

# Es presenta la XXVI edició de Quaderns d'Investigació d'Alaquàs

*   06/09/2006 12:29:00
*   [Imprimir](#)
*   Compartir
*    https://www.alaquas.org/documento.asp?id\_do=9886

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9886%2F0&title=Ajuntament%20d%27Alaqu%C3%A0s.%20Premsa.Es%20presenta%20la%20XXVI%20edici%C3%B3%20de%20Quaderns%20d%27Investigaci%C3%B3%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9886/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9886/9886_Form_4.jpg)](https://www.alaquas.org/ficheros/documentos/2006/2/9886/9886_Form_10.jpg "<a href='https://www.alaquas.org/ficheros/documentos/2006/2/9886/9886_Form_10.jpg' target=_blank><i class='fa fa-external-link' aria-hidden='true'></i>.Es presenta la XXVI edició de Quaderns d'Investigació d'Alaquàs</a>")

L'acte va tindre lloc al jardí del Centre Cultural l'Olivar

El passat dissabte 2 de setembre va tindre lloc la presentació des Quaderns d'Investigació d'Alaquàs, que enguany compleix la seua XXVI edició. L'acte, celebrat al jardí del Centre Cultural L'Olivar, suposa un dels esdeveniments culturals més importants a Alaquàs, ja que aquesta publicació local realitza una mirada retrospectiva de la ciutat, aprofundint  en la seua història, les seues tradicions i els seus personatges.

En l'acte van estar presents l'Alcalde d'Alaquàs, Jorge Alarte, acompanyat pel director de Quaderns, Enric Juan Redal, i els autors de tres dels reportatges que composen els Quaderns d'enguany, Joaquim Llorens, Rafael Roca i Desirée Torralba. A més a més, va acudir la filla de Isabel López, Doña Isabelita, la protagonista d'una de les biografies dels actuals Quaderns.

Dins dels reportatges que composen la XXVI edició de Quaderns d'Investigació d'Alaquàs destaquen els dedicats a personatges de la ciutat com 'Un nou discurs del doctor Faustí Barberà, un valencianista flamejant (1903)' de Rafael Roca, 'El mestre José Sanchis Almiñano' de Joaquim Llorens, 'Testimonis i records de Doña Isabelita' i 'Aurelio Cervera Martínez', escrit per Francisco Laborda. No manquen als Quaderns d'enguany els articles que parlen de les tradicions i les costums populars com 'La ceràmica arquitectònica d'Alaquàs (II)' de Desirée Torralba, 'De com es celebraven els batejos, les primeres comunions i els casaments fa cinquanta any', escrit per Vicent Ferrer, i 'El paper silenciat de la dona i la seua influència en la nostra societat rural' de Ramón Tarín. Per finalitzar, la XXVI edició dels Quaderns inclou un apartat corresponent a documentació, elaborat per Elvira Marí, on es mostra un índex de les matèries dels Quaderns d'Investigació d'Alaquàs des de la seua primera edició a l'any 1981 fins a l'any 2005.

La presentació dels Quaderns va congregar a un gran nombre d'alaquasers i alaquaseres interessats en conèixer un poc més i millor la història de la seua ciutat.